Det er ikke kjent om Psusennes II sto som byggherre for noen prosjekter eller restaureringsoppdrag. Av samtidige bevis fra hans styre er kun de nevnte inskripsjoner i kapellet til Ptah i tempelet til Seti I i Abydos hvor det kan utledes at Psusennes II var konge av Øvre og Nedre Egypt, yppersteprest av Amon-Ra og militær hærfører. I tillegg er hans tronenavn sammen med Sjesjonk I innrisset på en statuett som opprinnelig tilhørte Thutmose III. Fra hans gravgods er det kun bevart en kvinnelig shabtistatuett. Den er oppbevart i Det egyptiske museum i Kairo, etter at den ble funnet i den kongelige nekropolis i Tanis som ble utgravd i 1939 av Pierre Montet.